**Alumínium Ablak és Homlokzat egyesület **

**Levélcím: 1013 Budapest, Döbrentei tér 1. mobil: +36 30 938-1240 aluta@aluta.hu**

**E-mail:** **aluta@aluta.hu** **Honlap:** [**www.aluta.hu**](http://www.aluta.hu)

# ALUTA NÍVÓDÍJ 2025. KIVONAT

## A pályázat kiírója

Az Aluta (Alumínium Ablak és Homlokzat Tagozati Egyesület) a hagyományainak megfelelően nyilvános pályázatot hirdet a tevékenységének célkitűzéseiben megfogalmazott szakmai elvárásoknak megfelelő, az alumínium-üveg homlokzatépítésben korszerű, kreatív, műszaki-technológiai kialakításában újszerű, környezettudatos, racionális és minősített szerkezetek alkalmazásával született építészeti alkotások elismerésére.

## A pályázat célja

A kiemelkedő színvonalú teljesítmények szakmai elismerése.

## Pályázati kategóriák

Az ALUTA a Nívódíjat 2024-25. évben az alábbi kategóriában hirdeti meg:

* ALUTA Építészeti Nívódíj: az alumínium-üvegszerkezetet felhasználó építészeti tervet alkotó legjobbnak ítélt Tervező(k)nek
* ALUTA Hallgatói Nívódíj: a végzős, szakirányú képzésben részvevő hallgatók körében színvonalas, a homlokzattervezésben különleges megoldással bíró tervanyagot bemutató hallgató(k) számára,
* ALUTA Építési Nívódíj “nagyprojekt” kategória: az az alumínium-üvegszerkezetet projektszerű méretben kivitelező, gyártó legjobbnak ítélt szak Kivitelező cég(ek) számára
* ALUTA Építési Nívódíj “kisprojekt” kategória: a nem projektméretű munkákat kivitelező, legjobbnak ítélt Kivitelező szervezet(ek) részére

**A pályázat beadási határideje: 2025. 05. 23-ig**

**Az értékelés szempontjai:**

* formai minőség
* újszerűség, eredetiség
* gazdaságosság
* versenyképesség
* a kivitelezés minősége (ALUTA Építési Nívódíjak tekintetében)
* felhasználóbarát kialakítás

**A Bírálóbizottság tagjai:**

- Skardelli György Kossuth- és Ybl Miklós-díjas, Építészeti Príma Primissima díjas építészmérnök, a bírálóbizottság elnöke

- Fegyverneky Sándor építészmérnök az ALUTA elnöke

- Dr. habil Stocker György DLA, építészmérnök, a BME Építőmérnöki Kar Hidak és Szerkezetek Tanszék egyetemi magántanára, az ALUTA alelnöke.

**Díjazás**

A Hallgatói Nívódijban részesülő pályamű(vek) pénzjutalomban részesülnek, melynek összege netto 100.000.- Ft és a legszínvonalasabbnak ítélt pályamű elnyeri az ALUTA Hallgatói Nívódíját, amit a pályázónak átadott oklevél tanúsít.

Az ALUTA Egyesület tagjainak benyújtott pályázat nyertesei az oklevél átadásakor az ALUTA Nívódíját kifejező műalkotást is megkapják. A nyertes pályázatokat az ALUTA színvonalas folyóiratban, illetve más médiákban bemutatja.

**Eredményhirdetés**: 2025. június 12-én megrendezett konferencián kerül sor.

Budapest, 2025.04.10.

Fegyverneky Sándor Stocker György DLA

ALUTA elnök, sk. ALUTA alelnök, sk.